[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidTeadus 3 minutigaGoldbergi masinAasta koolKeskkonnakuuAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidTeadus 3 minutigaGoldbergi masinAasta koolKeskkonnakuuAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000006", "text": "Ko\u0303nesu\u0308nteesi arendamisse viimase 15 aasta jooksul tehtud investeeringud hakkavad vaikselt vilja kandma, sest praeguseks suudavad masinad eesti keeles juba ta\u0308itsa inimese moodi ra\u0308a\u0308kida. Keeletehnoloogi so\u0303nul suudavad pikas plaanis ellu ja\u0308a\u0308da vaid omakeelse tehnoloogilise toega keeled."}, {"text_idx": "#000007", "text": "Eesti Keele Instituudi keeletehnoloogia kompetentsikeskuse juht Kadri Vare ra\u0308a\u0308kis Raadio 2 saates \"Pulss\", et ko\u0303nesu\u0308nteesi on arendatud juba pikka aega, eesti keeles peaaegu 15 aastat."}, {"text_idx": "#000008", "text": "Ko\u0303nesu\u0308nteesiks nimetatakse inimko\u0303ne kunstlikku produtseerimist. Nii saab Eesti Keele Instituudi ko\u0303nesu\u0308nteesi sisestada kirjaliku teksti ja vastav ha\u0308a\u0308l loeb selle ette. Ha\u0308a\u0308li saab valida nii mees-, nais- kui ka lapsha\u0308a\u0308lte seast. Vare so\u0303nul ei toimi ko\u0303nesu\u0308ntees no\u0303nda, et keegi salvestab linti ko\u0303ik eestikeelsed so\u0303nad vo\u0303i laused, vaid tegemist on tehnoloogiaga, mis treenib teatud hulga so\u0303nade pealt ko\u0303nesu\u0308nteesitehnoloogiat."}, {"text_idx": "#000009", "text": "Rohkem teadust leiab kindlate ha\u0308a\u0308likuu\u0308leminekute taga. Na\u0308iteks, kuidas ha\u0308a\u0308ldatakse mingisuguses kontekstis h-d vo\u0303i e-d. Kuna suured arvutivo\u0303imsused on ta\u0308napa\u0308eval va\u0308ga ka\u0308ttesaadavaks muutunud, ongi ko\u0303nesu\u0308nteesitehnoloogia areng viimasel ajal kiirenenud. \"Ta\u0308napa\u0308evased ha\u0308a\u0308led suudavad olla va\u0308ljendusrikkad ja ko\u0303lada peaaegu nagu inimha\u0308a\u0308led,\" lausus Vare."}, {"text_idx": "#000010", "text": "Ko\u0303nesu\u0308nteesi saab kasutada va\u0308ga erinevates kohtades, na\u0308iteks vestlusrobotites. Na\u0308itena saab tuua riigi arendatava vestlusroboti Bu\u0308rokratt. \"Tulevikus vo\u0303iks olla nii, et vo\u0303tame oma telefoni, ra\u0308a\u0308gime sinna ilusas eesti keeles ja saame siis ka vastuse eesti keeles,\" u\u0308tles Vare."}, {"text_idx": "#000011", "text": "Ko\u0303nesu\u0308ntees on lisaks ligipa\u0308a\u0308setavuse mo\u0303ttes oluline pimedatele, kes kasutavad teksti ettelugemiseks erinevaid ekraanilugejaid. Vare to\u0303i na\u0308ite, et kui lapsed ei jaksa o\u0303pikust peatu\u0308kke la\u0308bi lugeda, siis saavad nad lasta ko\u0303nesu\u0308nteesi abil omale teksti ette lugeda. Ja\u0308rjest rohkem kasutatakse tema so\u0303nul ko\u0303nesu\u0308nteesi ka ko\u0303neravis, kus inimesed kuulavad, kuidas so\u0303na ha\u0308a\u0308ldada ja proovivad siis ja\u0308rgi o\u0308elda. Siinkohal on oluline, et ko\u0303nesu\u0308ntees oleks inimkeelele ha\u0308sti sarnane."}, {"text_idx": "#000012", "text": "Selleni, et ko\u0303nesu\u0308nteesi loodud robotha\u0308a\u0308l oleks samal tasemel na\u0308itleja ha\u0308a\u0308lega, la\u0308heb veel aega. Seega ilukirjanduse ja luule lugemine ja\u0308a\u0308b ka ettena\u0308htavas tulevikus na\u0308itlejate pa\u0308rusmaaks. Ku\u0308ll aga tegelevad teadlased sellega, et ko\u0303nesu\u0308ntees oleks ja\u0308rjest va\u0308ljendusrikkam. Vare ra\u0308a\u0308kis, et on uuritud, kuidas inimesed ko\u0303nelevad siis, kui ollakse vihased vo\u0303i ro\u0303o\u0303msad. Siis muutuvad intonatsioon ja ko\u0303netempo. \"Nii pannaksegi tavalisele su\u0308nteesha\u0308a\u0308lele juurde parameetrid, mis vo\u0303imaldavad ko\u0303ne muuta kas kiiremaks, aeglasemaks vo\u0303i vihasemaks,\" u\u0308tles ta."}, {"text_idx": "#000013", "text": "Vahel vo\u0303ib siiski olla Vare so\u0303nul hea, kui robot ra\u0308a\u0308gib roboti ha\u0308a\u0308lega. Tartu U\u0308likooli lastekliinikul on robot Pepper, kes tegeleb kognitiivsete ha\u0308iretega lastega. \"Nendele lastele va\u0308ga meeldib, et robot ra\u0308a\u0308gib natuke robotliku lapseha\u0308a\u0308lega,\" lausus Vare."}, {"text_idx": "#000014", "text": "Ko\u0303nerobotid ei ha\u0308a\u0308lda aga ko\u0303iki so\u0303nu perfektselt va\u0308lja. Ku\u0308ll oskab ko\u0303nesu\u0308ntees erinevate keeletehnoloogia vahendite to\u0303ttu hinnata konteksti. Na\u0308iteks so\u0303na palk vo\u0303ib olla nii rahaline tasu kui ka langetatud puu. Olenevalt kumba varianti kasutada, on ha\u0308a\u0308ldus erinev. Ko\u0303nesu\u0308ntees suudab sellest vahest Vare so\u0303nul u\u0308ldiselt aru saada."}, {"text_idx": "#000015", "text": "Ku\u0308ll aga vo\u0303ib robotite ha\u0308da olla see, et ei tajuta pilget jutus. \"Kui arvuti oskab mo\u0303ista sarkasmi, irooniat, metafoore ja muid keelena\u0308htusi, siis on meil ku\u0308ll juba olemas to\u0303eline tehisintellekt. Sinnani la\u0308heb veel aega,\" so\u0303nas Vare."}, {"text_idx": "#000016", "text": "Terves maailmas ollakse u\u0308hel meelel, et ellu ja\u0308a\u0308vad need keeled, millel on toimiv omakeelne tehnoloogiline tugi. Vare selgitas, et ja\u0308rjest enam liigutakse sinna suunda, kus inimesed suhtlevad oma igapa\u0308evaseadmetega. \"Loomulikult on see Eesti riigi eesma\u0308rk, et suhtleksime nende seadmetega just eesti keeles ja ilusas eesti keeles,\" ra\u0308a\u0308kis ta."}, {"text_idx": "#000017", "text": "Eesti keele positsioon keeletehnoloogia arendamises vo\u0303rreldes teiste riikidega on Vare so\u0303nul pa\u0308ris hea. \"Seda seeto\u0303ttu, et eesti keeletehnoloogiat on riiklikul tasemel oluliseks peetud ja selle arendamist on sihipa\u0308raselt toetatud,\" lausus Vare."}, {"text_idx": "#000018", "text": "Tema so\u0303nul oleme jo\u0303udnud sinnamaale, kus teadlaste tehtud algsed katsetused ja prototu\u0308u\u0308bid ongi juba pa\u0308riselt jo\u0303udmas kasutusse nii, et me seda vo\u0303ibolla ta\u0308helegi ei pane. Na\u0308iteks to\u0303lkijad kasutavad tihti tekstide to\u0303lkimiseks masinto\u0303lget."}, {"text_idx": "#000019", "text": "Praegu ka\u0308ib ka kampaania \"Anneta ko\u0303net\", mis on samuti ko\u0303netehnoloogiaga seotud. Vare ra\u0308a\u0308kis, kui oluline on, et oleks palju eestikeelset materjali, seda nii kirjalikult kui ka ko\u0303neldud keele materjali, mille peal saaks tehnoloogiaid treenida. Kampaania algatasid majandus- ja kommunikatsiooniministeerium ja riigi infosu\u0308steemi amet. Eesti Keele Instituutki on andud sinna palju sisendit."}, {"text_idx": "#000020", "text": "Vare ra\u0308a\u0308kis, et hoogto\u0308o\u0308na pu\u0308u\u0308takse koguda vo\u0303imalikult palju spontaanset ko\u0303net erinevatest keskkondadest, olgu need mu\u0308rased vo\u0303i stuudios salvestatud hea helikvaliteediga ra\u0308a\u0308gitud ko\u0303ne. Seda ko\u0303ike selleks, et parandada ko\u0303netuvastust."}, {"text_idx": "#000021", "text": "Soomlasedki on teinud sarnase projekti. Vare ra\u0308a\u0308kis, et nemad said kokku umbes 4000 tunni jagu ko\u0303net. \"Oleme endamisi mo\u0303elnud, et vo\u0303iksime siis saada 4000 tundi ja mo\u0303ned minutid peale,\" lausus ta."}, {"text_idx": "#000022", "text": "Kuula ka ko\u0303nesu\u0308nteesi ha\u0308a\u0308lte poolt ette kantud lu\u0308hikest raadioteatri skets\u030ci, mis tuli \"Pulsi\" saates esmaettekandele."}, {"text_idx": "#000023", "text": "Venivast koosolekust sa\u0308a\u0308stab tulevikus ko\u0303neto\u0308o\u0308tlus"}, {"text_idx": "#000025", "text": "Eestlased vo\u0303ivad ko\u0303netehnoloogia arenedes anduda inglise keelele"}, {"text_idx": "#000026", "text": "TTU\u0308 professori 3 soovitust, kuidas panna robotid kiiremini eesti keelt ra\u0308a\u0308kima"}, {"text_idx": "#000029", "text": "Video: miks on konkurentide laimamisest saanud poliitikas normaalsus?"}, {"text_idx": "#000034", "text": "Haridusgerontoloog soovitab mo\u0303iste \"pensiona\u0308r\" u\u0308mber mo\u0303testada"}, {"text_idx": "#000035", "text": "Sissera\u0308ndajal vo\u0303ib Euroopas olla kergem palgato\u0308o\u0308 asemel ettevo\u0303te avada"}, {"text_idx": "#000040", "text": "Sildiorjuses elav eestlane peidab a\u0308revuse naeratuse taha"}, {"text_idx": "#000043", "text": "Poole sajandiga vo\u0303ivad kaduda kohanimedest pea pooled"}, {"text_idx": "#000046", "text": "Vastutulijate na\u0308gu huvitab inimesi arvatust va\u0308hem"}, {"text_idx": "#000049", "text": "Doktorito\u0308o\u0308 na\u0308itab, kuidas elukeskkond vo\u0303ib rahvuslikku kuuluvust muuta"}, {"text_idx": "#000050", "text": "Kui hea on Eestis elada ehk mida ra\u0308a\u0308givad Exceli tabelid?"}, {"text_idx": "#000051", "text": "Professori soovitused vanematele sotsiaalmeedias lastepiltide postitamiseks"}, {"text_idx": "#000052", "text": "Lindude pereelus peitub vo\u0303ti inimeste abielukriiside mo\u0303istmiseks"}, {"text_idx": "#000054", "text": "Hu\u0308vasti, suveaeg! Miks seda nu\u0308u\u0308d tarvis oligi?"}, {"text_idx": "#000056", "text": "Uuring: Eesti naistippjuhid panevad karja\u0308a\u0308riedu pigem hea o\u0303nne kui enda to\u0308o\u0308panuse arvele"}, {"text_idx": "#000057", "text": "Hirmust ja eelarvamustest immigratsiooniuurija pilgu la\u0308bi"}, {"text_idx": "#000058", "text": "Arutelu orientalistidega: kas enesetaputerroristil on tagasiteed?"}, {"text_idx": "#000060", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]